Αθλητικά

Κορονοϊός: “θύμα” του και ο Βαγγέλης Μαρινάκης

Διάβασέ μου το... Your browser does not support the audio element.

Την είδηση έκανε γνωστή ο ίδιος ο ισχυρός άνδρας του Ολυμπιακού μέσω του προσωπικού του λογαριασμού στο Instagram.

Κρούσμα κορονοϊού αποτελεί ο ισχυρός άνδρας του Ολυμπιακού, Βαγγέλης Μαρινάκης, όπως ανακοίνωσε ο ίδιος μέσω του προσωπικού του λογαριασμού στο Instagram.

"Ο γνωστός ιός με "επισκέφθηκε" και θεώρησα υποχρέωσή μου να το δημοσιοποιήσω" τόνισε ο ίδιος σε μήνυμά του στα social media.

Ο Βαγέλλης Μαρινάκης πρόσθεσε ότι ο ίδιος νιώθει καλά, καθώς λαμβάνει όλα τα απαραίτητα μέτρα και πειθαρχεί στις οδηγίες των γιατρών.

"Το ίδιο συνιστώ στους συμπολίτες μου. Περαστικά σε όλους μας" κατέληξε ο κ. Μαρινάκης.

Δείτε τι έγραψε:

Σε εξετάσεις όλο το ποδοσφαιρικό τμήμα

Η είδηση ότι ο Βαγγέλης Μαρινάκης έχει προσβληθεί από τον κορονοϊό (COVID 19), όπως είναι φυσικό, έχει φέρει αναστάτωση στις τάξεις του Ολυμπιακού.

Μετά από εισήγηση του ιατρικού τιμ, όλοι στο “ερυθρόλευκο στρατόπεδο” θα κάνουν προληπτικές εξετάσεις αίματος για να δουν αν έχουν μολυνθεί.

Στην συγκεκριμένη εξέταση δεν θα υποβληθούν μόνο οι ποδοσφαιριστές, αλλά όσοι ασχολούνται με το ποδοσφαιρικό τμήμα.

Αίτημα της Γουλβς για αναβολή του αγώνα με τον Ολυμπιακό

Ταυτόχρονα, η UEFA εξετάζει το ενδεχόμενο να αναβληθεί ο αγώνας του Europa League με τη Γουλβς, μετά από αίτημα που έκανε ο αγγλικός σύλλογος.

Σύμφωνα με την βρετανική Telegraph, οι “λύκοι” έστειλαν αίτημα στην Ευρωπαϊκή Ομοσπονδία να αναβληθεί ο αγώνας.

Η απόφαση αναμένεται να βγει τα επόμενα 24ωρα.